open-index/open-wikipedia-markdown huggingface dataset:
Ανεμώνη η στεφανωματική

H **ανεμώνη η στεφανωματική** (επιστ. ονομ. *Anemone coronaria*) ανήκει στην οικογένεια Βατραχιοειδή (Ranunculaceae) και αποτελεί είδος με κατανομή στενομεσογειακή. Στην Ελλάδα, αποτελεί είδος κοινό στην περιοχή του Αιγαίου και στο νοτιοανατολικό χερσαίο τμήμα της χώρας, η κατανομή γίνεται πιο σποραδική στα βόρεια και δυτικά, ενώ απουσιάζει στο εσωτερικό της χώρας. Διακρίνεται από τα υπόλοιπα είδη του γένους Ανεμώνη (*Anemone*), επειδή φέρει φύλλα βλαστού και βάσης πολυσχιδή. Τα σέπαλα είναι συνήθως έξι και το χρώμα τους ποικίλει με πιο κοινά το κόκκινο, ιώδες, ροζ, λευκό, γαλάζιο. Ανθίζει από τον Ιανουάριο μέχρι και τον Απρίλιο, αν και υπό ευνοϊκές συνθήκες η ανθοφορία ξεκινά νωρίτερα από τέλη Οκτωβρίου με Νοέμβριο. Όπως σχεδόν σε όλα τα είδη που ανήκουν στην οικογένεια των Ranunculaceae το φυτό είναι διαπιστωμένης τοξικότητας. Σημειώνεται ότι παρά το γεγονός ότι αποτελεί είδος κοινό σε μεγάλο μέρος της Ελλάδας, η ομορφιά αυτών των λουλουδιών μπορεί να προκαλέσει συχνά απερίσκεπτη συλλογή και στη συνέχεια αραίωση των πληθυσμών του στην περιοχή συλλογής.
## Εικόνες

File:Anemones5.jpg
File:Red Anemone coronaria.jpg
File:Blue-Anemone coronaria.jpg
File:White-Anemone-coronaria-0011.jpg
File:Purple Anemone coronaria.jpg
File:CalanitMagenDavid002.jpg
File:Anemone coronaria purple.jpg
File:Anemone coronaria in Troodos Mountains, Cyprus.jpg
File:Purple Anemone coronaria in Israel.jpg
File:Anemone (Red and white).jpg


## Παραπομπές

## Πηγές
*Παπιομύτογλου Β. 2006, Αγριολούλουδα της Ελλάδας, Mediterraneo Editions

*Φυτολογία, 2006, Εκδοτική Αθηνών

*Lafranchis T. & Sfikas G. 2001, Flowers of Greece (Vol. I).

*Strid A. & Tan K. 2002, Flora Hellenica (Vol. 2). A.R.G. Ganter Verlag

## Εξωτερικοί σύνδεσμοι
*http://greekflora.gr/el/flowers/0052/Anemone-coronaria

*http://portal.cybertaxonomy.org/flora-greece/cdm_dataportal/taxon/2f6360af-20d9-47a0-958f-cea896059762

*http://euromed.luomus.fi/euromed_map.php?taxon=347265&size=medium

Κατηγορία:Ελληνική χλωρίδα
Κατηγορία:Βατραχιοειδή
Ασφόδελος ο πολύκλαδος

Ο **Ασφόδελος** ή **σπερδούκλα** ή **ασπέτιλλος** (Όλυμπος Καρπάθου) (επιστ. ονομ. *Asphodelus ramosus*), ανήκει στην οικογένεια Liliaceae (Λειριοειδή)

## Γεωγραφική κατανομή
Κατανέμεται σ’ όλη την περιοχή της Μεσογείου, καθώς και σ’ όλη την Ελλάδα (υπάρχουν επίσης άλλα 3 είδη στην Ελλάδα: *A. albus*, *[[Ασφόδελος ο κοίλος|A. fistulosus]], A. tenuifolius*). 

## Περιγραφή φυτού
Ο βλαστός διακλαδίζεται στην κορυφή. Τα πέταλα του άνθους είναι λευκά με μια επιμήκη νεύρωση στη μέση, χρώματος μοβ ή μερικώς μοβ. Ανθίζει από Ιανουάριο μέχρι Απρίλιο. 

## Οικολογία
Ο ασφόδελος έχει μεγάλη ικανότητα να αντιμετωπίζει την ξηρασία, τις υψηλές θερμοκρασίες ακόμη και τις χαμηλές εδαφικές υγρασίες. Ο όρος «έρημος ασφοδέλων» έχει χρησιμοποιηθεί προκειμένου να χαρακτηρίσει τα οικοσυστήματα που κυριαρχούνται από ασφόδελους και θεωρούνται ως ερημοποιημένα ή ημιερημικά συστήματα. Στην ελληνική μυθολογία ο ασφόδελος συνδέεται με τους νεκρούς και τον κάτω κόσμο. Ο Όμηρος στην Οδύσσεια αναφέρει ότι οι ψυχές των νεκρών στον Άδη πήγαιναν σε «ασφοδελόν λειμώνα» όπου και τρέφονταν με τις κονδυλώδεις ρίζες του.

## Πηγές
*Μπάουμαν Ε. 1984, Η ελληνική χλωρίδα στο μύθο, στην τέχνη, στη λογοτεχνία

*Παντής Ι. 1986 Δομή, δυναμική και διαχείριση των έρημων ασφοδέλων της Θεσσαλίας, Διδακτορική διατριβή ΑΠΘ

*Παπιομύτογλου Β. 2006, Αγριολούλουδα της Ελλάδας. Mediterraneo Editions

*Arianoutsou-Faraggitaki M, Margaris NS. 1982. Phryganic (East Mediterranean) ecosysterns and fire. Journal of Mediterranean Ecology 8

*Lafranchis T. & Sfikas G. 2001, Flowers of Greece (Vol. II).

*Tutin et al. 2005, Flora Europaea Vol 5, Cambridge University Press

## Εξωτερικοί σύνδεσμοι
* https://www.greekflora.gr/el/flowers/1760/Asphodelus-ramosus
* http://euromed.luomus.fi/euromed_map.php?taxon=513023&size=medium

## Παραπομπές

Κατηγορία:Ελληνική χλωρίδα
Κατηγορία:Ασφοδελοειδή
Πάμπλο Μοντέρο

Ο **Πάμπλο Μοντέρο** (*Pablo Montero*, γεννημένος ως Όσκαρ Ντανιέλ Ερνάντες Ροδρίγκες *Oscar Daniel Hernandez Rodríguez*, 23 Αυγούστου 1974 -) είναι Μεξικανός τραγουδιστής και ηθοποιός. 

## Φιλμογραφία
**Lazos de amor* - 1995/96, ως Όσκαρ Ερνάντες
**Vivo por Elena* - 1998, ως Λουίς Πάμπλο Μορένο
**[[Αξέχαστος Έρωτας|Nunca te olvidaré]]* - 1999, ως Αλβάρο Κορδέρο
**Abrázame muy fuerte* - 2000/01, ως Χοσέ Μαρία Μόντες
**[[Μεταξύ αγάπης και μίσους|Entre el amor y el odio]]* - 2002, ως Άνιμας "Άλμα Καριτατίβα"
**Rebeca* - 2003, ως Μαρτίν Γκαρσία
**Olvidarte jamas* - 2005, ως Τραγουδιστής (γκεστ εμφάνιση)
**Duelo de pasiones* - 2006, ως Εμίλιο Βαλτιέρρα Μπελτράν
**Yo amo a Juan Querendón* - 2007/08, ως Ο ίδιος (γκεστ εμφάνιση)
**[[Καμένοι για εκδίκηση|Fuego en la sangre]]* - 2008/09, ως Φράνκο Ρόμπλες Ρέγες
**[[Ο Θρίαμβος της Αγάπης|Triunfo del amor]]* - 2010/11, ως Κρους Ρόμπλες Μαρτίνες
**[[Μια τυχερή οικογένεια|Una familia con]]* - 2011/12, ως Ο ίδιος (γκεστ εμφάνιση)
**[[Μια όμορφη αγάπη|Qué bonito amor]]* - 2012/13, ως Όσκαρ Φερνάντες "Ελ Κολόσο ντε Αποδάκα"
**[[Η καρδιά μου είναι δική σου|Mi corazón es tuyo]]* - 2014/15, ως Ντιέγο Λασκουρέϊν Μπορμπόγια
**[[Δεν σε συγχωρώ|Lo imperdonable]]* - 2015, ως Διμίτριο Σιλβέιρια Μπαγιεστέρος (γκεστ εμφάνιση)
**Silvia Pinal, frente a ti* - 2019, ως Γουστάβο Αλατρίστε	 
**[[Ξαφνικά μπαμπάς|Soltero con hijas]]* - 2019/20, ως Ροδρίγο Μοντέρο	 	

## Δισκογραφία
**Dónde estás corazón* (1999) 
**Pablo Montero* (1999)
**Qué voy hacer sin ti* (2000)
**Pídemelo todo* (2002)
**Gracias: Homenaje a Javier Solís* (2003)
**Con la Bendición de Dios* (2004)
**A Toda Ley* (2005)
**Que Bonita es mi Tierra... y sus Canciones* (2006)
**Mi Tesoro Norteño*  (2007)
**Olvidarte Jamás*  (2009)
**El Abandonado*  (2011)
**Que Bonito Amor*  (2012)
**No te quedes con la duda* (2015)
**¡Mira Quién Baila!* (2017) 
**Nuevo Sencillo:Aprendimos* (2020)

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 

Κατηγορία:Μεξικανοί ηθοποιοί τηλεόρασης
Κατηγορία:Μεξικανοί τραγουδιστές
Λυσοζύμη

Η **λυσοζύμη** (*αγγλ.* Lysozyme), επίσης *λευκοκυτταρική λυσοζύμη*, είναι ένζυμο, γνωστό χημικώς ως μουραμιδάση (N-acetylmuramide glycanhydrolase), το οποίο ως αντιμικροβιακό ένζυμο, παίζει καθοριστικό ρόλο στο ανοσοποιητικό σύστημα του ανθρώπινου οργανισμού. Ανακαλύφτηκε από τον σπουδαίο βιολόγο Σερ Αλεξάντερ Φλέμινγκ το 1922. 

Η λυσοζύμη είναι μια υδρολάση γλυκοσιδίου η οποία καταλύει την υδρόλυση του 1,4-β-δεσμού μεταξύ του Ν-ακετυλομουραμικού οξέως και του κατάλοιπου Ν-ακέτυλο-D-γλυκοσαμίνης στην πεπτιδογλυκάνη, η οποία είναι το κύριο συστατικό στο κυτταρικό τοίχωμα των θετικών κατά γκραμ βακτηρίων. Η υδρόλυση στη συνέχεια υπονομεύει την ακεραιότητα του βακτηριακού τοιχώματος, με αποτέλεσμα τη λύση του βακτηρίου.

Από βιοχημικής άποψης, η λυσοζύμη είναι ένα πολυπεπτίδιο που δομείται από 129 διαφορετικά αμινοξέα και η δράση της είναι εξόχως βακτηριοκτόνος. Απαντάται με φυσικό τρόπο στον ανθρώπινο οργανισμό και αποτελεί "όπλο" στο αμυντικό σύστημα της βλεννογόνου, ενώ έχει συνεχή δράση στον φάρυγγα αποτρέποντας την εκεί προσκόλληση επιβλαβών βακτηρίων. Πρόσθετα, απαντάται στη χημική σύσταση των δακρύων -ουσιαστικά αποτελεί περίπου το 25% των συνολικών πρωτεϊνών των- και συντίθεται στους δακρυϊκούς αδένες καθώς στον αδένα του επιπεφυκότα. Με τη συνεχή δράση της, μειώνει την πιθανότητα των λοιμώξεων και των προσβολών από βακτήρια, στους οφθαλμούς.

## Παραπομπές


Κατηγορία:Ένζυμα
Κατηγορία:Ανοσολογία
Κατηγορία:Αντιμολυσματικοί παράγοντες
Υπηρεσία Πληροφοριών για την Ασφάλεια

Η ***Υπηρεσία Πληροφοριών για την Ασφάλεια*** (Σερβικά: **Безбедносно-информативна агенција / Bezbednosno-informativna agencija**) είναι ο εθνικός οργανισμός πληροφοριών της Σερβίας, ο οποίος είναι υπεύθυνος για τη συλλογή, την αναφορά και τη διάδοση πληροφοριών που αφορούν την εθνική ασφάλεια της Σερβίας, αλλά και τη διεξαγωγή αντιπαραθέσεων προς το συμφέρον της εθνικής ασφάλειας της χώρας.

## Ιστορικό
Η Υπηρεσία Πληροφοριών για την Ασφάλεια ιδρύθηκε την 1η Αυγούστου 2002 ως διάδοχος της Υπηρεσίας Κρατικής Ασφάλειας (SDB), η οποία υπήρχε από το 1991 έως το 2002. Η λειτουργία της είναι παρόμοια με εκείνη της CIA των Ηνωμένων Πολιτειών, της MI6 του Ηνωμένου Βασιλείου και της Μοσάντ του Ισραήλ.

## 2017 – σήμερα
Τον Μάιο του 2017, ο Μπρατισλάβ Γκάσιτς, πρώην Υπουργός Άμυνας και στενός συνεργάτης του απερχόμενου Πρωθυπουργού και του νεοεκλεγέντος Προέδρου, Αλεξάνταρ Βούτσιτς, διορίστηκε επικεφαλής της Υπηρεσίας Πληροφοριών για την Ασφάλεια. Μετά τον διορισμό του, ο Γκάσιτς ανέστειλε τις δραστηριότητές του στο κυβερνών Σερβικό Προοδευτικό Κόμμα.

Τον Αύγουστο του 2017, μια τροποποίηση του νόμου για την Υπηρεσία Ασφάλειας και Πληροφοριών, που ενισχύει τις αρχές του διευθυντή του οργανισμού, έφτασαν στην Εθνοσυνέλευση για έγκριση. Αυτή η κίνηση καταδικάστηκε από αρκετούς αξιωματούχους, συμπεριλαμβανομένου του Επιτρόπου για την Πληροφόρηση Δημόσιας Σημασίας Ροντολτζάβ Σάμπιτς και του πρώην συνυπουργού Εσωτερικών Υποθέσεων Μπόζο Πρέλεβιτς. Οι δυο τους δήλωσαν ότι αυτές οι τροπολογίες είναι αντισυνταγματικές και έτσι δημιουργούν μια πλατφόρμα για την «υπηρεσία πληροφοριών του κόμματος» του Σερβικού Προοδευτικού Κόμματος, με στόχο την αντιπολίτευση και τους «εγχώριους προδότες» που διαφωνούν με το κυβερνών καθεστώς.

## Διευθυντές
Ο παρακάτω πίνακας περιλαμβάνει τους Διευθυντές που ήταν επικεφαλής της υπηρεσίας από το 2002 εώς σήμερα.

; Κατάσταση

## Δείτε επίσης
*Υπηρεσία Στρατιωτικών Πληροφοριών (VOA)
*Οργανισμός Στρατιωτικής Ασφάλειας (VBA)
*Διεύθυνση Πληροφοριών και Αναγνώρισης
*Κατάλογος υπηρεσιών πληροφοριών

## Παραπομπές

## Εξωτερικοί σύνδεσμοι
*

Κατηγορία:Υπηρεσίες πληροφοριών
Ευρωπαϊκά Γαλλικά

Τα ***Ευρωπαϊκά Γαλλικά*** (Γαλλικά: français d'Europe, français européen) είναι η διάλεκτος των γαλλικών που ομιλούνται στην Ευρώπη, είτε σε γαλλόφωνες χώρες είτε στην περιοχή.

Μεταξύ των διάλεκτων των ευρωπαϊκών γαλλικών, μπορούμε να βρούμε:
*Τα Γαλλικά της Γαλλίας που είναι η κυρίαρχη διάλεκτος της γαλλικής γλώσσας στη Γαλλία, στο Μονακό και την Ανδόρα.
*Τα Γαλλικά του Βελγίου που η διάλεκτος της γαλλικής γλώσσας που ομιλείται κυρίως στη γαλλόφωνη κοινότητα του Βελγίου.
*Τα Γαλλικά της Ελβετίας που είναι η διάλεκτος που ομιλείται στη γαλλόφωνη περιοχή της Ελβετίας.
*Τα Γαλλικά του Λουξεμβούργου που είναι η διάλεκτος που ομιλείται στη γαλλόφωνη περιοχή του Λουξεμβούργου.

Και επίσης:
*Τα Νομικά Γαλλικά του Τζέρσεϊ που είναι η επίσημη διάλεκτος των Γάλλων που χρησιμοποιείται διοικητικά στο Τζέρσεϋ.
*Τα Γαλλικά της Αόστα που είναι η διάλεκτος των Γάλλων που ομιλούνται στην κοιλάδα Αόστα, στην Ιταλία.

## Δείτε επίσης
*Γαλλική γλώσσα μια ρομανική γλώσσα
*Αγγλική γλώσσα στην Ευρώπη

## Παραπομπές

Κατηγορία:Γαλλική γλώσσα
Κατηγορία:Γλώσσες της Ευρώπης
Αγγλική γλώσσα στην Ευρώπη

Η ***[[αγγλική γλώσσα]] στην [[Ευρώπη]]***, ως μητρική γλώσσα, ομιλείται κυρίως στο Ηνωμένο Βασίλειο και την Ιρλανδία. Εκτός από αυτές τις χώρες, έχει επίσημο καθεστώς στη Μάλτα, τις κτήσεις του Στέμματος (Νήσος του Μαν, Τζέρσεϋ και Γκέρνσεϊ), το Γιβραλτάρ και τις Περιοχές Κυρίαρχων Βάσεων του Ακρωτηρίου και της Δεκέλειας (δύο από τα Βρετανικά Υπερπόντια Εδάφη). Στο Βασίλειο των Κάτω Χωρών, τα αγγλικά έχουν επίσημη θέση ως περιφερειακή γλώσσα στα νησιά της Saba και Sint Eustatius (βρίσκεται στην Καραϊβική). Σε άλλα μέρη της Ευρώπης, τα Αγγλικά ομιλούνται κυρίως από εκείνους που την έχουν μάθει ως δεύτερη γλώσσα, αλλά επίσης, σε μικρότερο βαθμό, από κάποιους ομογενείς από ορισμένες χώρες στον αγγλόφωνο κόσμο.

## Γνώση Αγγλικών στην ΕΕ
Η αγγλική γλώσσα είναι η de facto επίσημη γλώσσα της Αγγλίας, η μόνη επίσημη γλώσσα του Γιβραλτάρ και του Ακρωτηρίου και της Δεκέλειας και μία από τις επίσημες γλώσσες της Δημοκρατίας της Ιρλανδίας, της Μάλτας, της Βόρειας Ιρλανδίας, της Σκωτίας, της Ουαλίας, της Νήσου του Μαν, του Τζέρσεϋ και Γκέρνσεϊ και της Ευρωπαϊκής Ένωσης.

Το Ηνωμένο Βασίλειο και η Δημοκρατία της Ιρλανδίας δημιουργούν μια «ευρωπαϊκή αγγλόσφαιρα» με έκταση περίπου 316.000 km 2 (122.000 τετραγωνικά μίλια) και πληθυσμό άνω των 71 εκατομμυρίων. Σύμφωνα με έρευνα που δημοσιεύθηκε το 2006, το 13% των πολιτών της ΕΕ μιλούν αγγλικά ως μητρική τους γλώσσα. Ένα άλλο 38% των πολιτών της ΕΕ δηλώνει ότι έχουν επαρκείς γνώσεις στα αγγλικά για να συνομιλήσουν, οπότε η συνολική προσέγγιση των αγγλικών στην ΕΕ είναι 51%.

## Αγγλικά ως lingua franca
Τα αγγλικά είναι η πιο γνωστή ξένη γλώσσα σε 19 από τις 27 χώρες της Ευρωπαϊκής Ένωσης (εκτός της Ιρλανδίας και του Ηνωμένου Βασιλείου). Στην Ευρώπη των 25, η βασική γνώση της αγγλικής γλώσσας (συμπεριλαμβανομένων των φυσικών ομιλητών) σαφώς ομιλείται από το 38% του πληθυσμού, ακολουθούμενο από τα γερμανικά και τα γαλλικά (και τα δύο 14%), τα ρωσικά και τα ισπανικά (6%) και τα ιταλικά (3%). Μια «άριστη» γνώση της αγγλικής βρίσκεται κυρίως στη Μάλτα (52%), στη Δανία (44%), στην Κύπρο (42%) και στη Σουηδία (40%). Τα ποσοστά βασικών γνώσεων ποικίλλουν πολύ μεταξύ των ευρωπαϊκών χωρών: είναι υψηλά στην προαναφερθείσα Μάλτα, τη Δανία και τη Σουηδία, αλλά χαμηλά στη Ρωσία, την Ισπανία (12%), την Ουγγαρία (14%) και τη Σλοβακία (14%). Κατά μέσο όρο, το 2012, το 38% των πολιτών της ΕΕ (εκτός από το Ηνωμένο Βασίλειο και την Ιρλανδία) δήλωσαν ότι είχαν επαρκή γνώση της αγγλικής γλώσσας για να είναι σε θέση να συνομιλούν.

## Παραπομπές

Κατηγορία:Αγγλική γλώσσα
Κατηγορία:Γλώσσες της Ευρώπης
Γκάρι Πίτερς

Ο **Γκάρι Τσάρλς Πίτερς** (αγγλικά: *Gary Charles Peters Sr.*, 1 Δεκεμβρίου 1958), είναι Αμερικανός πολιτικός, ακαδημαϊκός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία του Μίσιγκαν, από τον Ιανουάριο του 2015. Είναι μέλος του Δημοκρατικού Κόμματος. 

Από τον Ιανουάριο του 2021, διατελεί ως πρόεδρος της Επιτροπής Εσωτερικής Ασφάλειας και Κυβερνητικών Υποθέσεων της Γερουσίας των Ηνωμένων Πολιτειών.  

Προηγουμένως, υπηρέτησε επίσης, ως Μέλος της Βουλής των Αντιπροσώπων των Ηνωμένων Πολιτειών, για την 9η (2009-2013) και την 14η (2013-2015) περιφέρεια του Μίσιγκαν, καθώς και ως Μέλος της Γερουσίας του Μίσιγκαν για την 14η περιφέρεια (1995-2002).

## Παραπομπές
 
Κατηγορία:Γερουσιαστές των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Ακαδημαϊκοί
Κατηγορία:Μίσιγκαν
Κατηγορία:Αμερικανοί δικηγόροι
Τάμι Μπόλντουιν

Η **Τάμι Σούζαν Γκριν Μπόλντουϊν** (αγγλ. *Tammy Suzanne Green Baldwin*, 11 Φεβρουαρίου 1962), είναι Αμερικανίδα πολιτικός και δικηγόρος που υπηρετεί ως Γερουσιαστής των Ηνωμένων Πολιτειών για το Ουισκόνσιν από το 2013. Είναι μέλος του Δημοκρατικού Κόμματος.  

Έχει υπηρετήσει επίσης, ως Μέλος της Βουλής των Αντιπροσώπων των ΗΠΑ για την 2η περιφέρεια του Ουισκόνσιν από το 1999 έως το 2013. 

Είναι η πρώτη ανοικτά γυναίκα ομοφυλόφιλη Γερουσιαστής των ΗΠΑ. 

## Παραπομπές

Κατηγορία:Γερουσιαστές των ΗΠΑ
Κατηγορία:Ουισκόνσιν
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:ΛΟΑΤ πρόσωπα από τις ΗΠΑ
Κατηγορία:Μέλη της Βουλής των Αντιπροσώπων (ΗΠΑ)
Green Lantern (ταινία)

Το **Green Lantern** είναι μια αμερικανική κινηματογραφική υπερηρωική ταινία  του 2011 που βασίζεται στους ομώνυμους  χαρακτήρες της DC Comics. Στην ταινία πρωταγωνιστούν οι Ράιαν Ρέινολντς, Μπλέικ Λάιβλι, Μαρκ Στρονγκ, Πίτερ Σάρσγκαρντ, Άντζελα Μπάσετ και Τιμ Ρόμπινς, με τον Μάρτιν Κάμπελ να σκηνοθετεί και το σενάριο να το γράφουν ο Γκρεγκ Μπερλάντι και οι συγγραφείς κόμικς Μαίκλ Γκριν και Μαρκ Γκουγκενχαίμ , το οποίο στη συνέχεια ξαναγράφηκε από τον Μαίκλ Γκολντενμπεργκ. Η ταινία αφηγείται την ιστορία του Hal Jordan, ενός δοκιμαστικού πιλότου, που επιλέγεται να γίνει το πρώτο ανθρώπινο μέλος της ομάδας των Green Lantern. Στον Χαλ δίνεται ένα δαχτυλίδι που του δίνει υπερδυνάμεις και μαζί με αυτό πρέπει να αντιμετωπίσει τον Parallax, ο οποίος απειλεί να διαταράξει την ισορροπία της δύναμης στο σύμπαν.

Η ταινία εισήλθε για πρώτη φορά την ανάπτυξη το 1997. Ωστόσο, δεν έγινε τίποτα έως ότου ο Γκρεγκ Μπερλάντι προσλήφθηκε να γράψει και να σκηνοθετήσει τον Οκτώβριο του 2007. Ο Μάρτιν Κάμπελ προσλήφθηκε τον Φεβρουάριο του 2009 αφού ο Μπερλάντι αναγκάστηκε να εγκαταλείψει τη θέση του σκηνοθέτη. Οι περισσότεροι από τους ηθοποιούς των σκηνών ζωντανής δράσης της ταινίας επιλέχθηκαν μεταξύ Ιουλίου 2009 και Φεβρουαρίου 2010, και τα γυρίσματα πραγματοποιήθηκαν από τον Μάρτιο έως τον Αύγουστο του 2010 στη Λουιζιάνα. Η ταινία μετατράπηκε σε 3D κατά το στάδιο της μετα-παραγωγής της.

Η ταινία κυκλοφόρησε στις 17 Ιουνίου 2011 και έλαβε γενικά αρνητικές κριτικές. Οι περισσότεροι επέκριναν την ταινία για το σενάριο, τον ασυνεπή τόνο, την επιλογή και την απεικόνιση των κακοποιών της και τη χρήση του CGI, ενώ ορισμένοι επαίνεσαν την ερμηνεία του Ρέινολντς, αν και ο ίδιος αργότερα θα εξέφραζε τη δυσαρέσκειά του για την ταινία αυτήν. Η ταινία ήταν εισπρακτική αποτυχία, με κέρδη 219 εκατομμύρια δολάρια έναντι προϋπολογισμού παραγωγής 200 εκατομμυρίων δολαρίων. Λόγω της αρνητικής κριτικής  απόδοσης της ταινίας και της απογοητευτικής παράστασης του box office, η Warner Bros. ακύρωσε τυχόν σχέδια για μια συνέχεια.

## Παραπομπές

## Εξωτερικοί σύνδεσμοι
* Επίσημη ιστοσελίδα
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες σχετικά με την οικογένεια
Κατηγορία:Ταινίες βασισμένες σε κόμικς της DC
Κατηγορία:Ταινίες συσχετιζόμενες με ορφανά
Κατηγορία:Ταινίες γυρισμένες στη Νέα Ορλεάνη
Κατηγορία:Αμερικανικές 3D ταινίες
Κατηγορία:Ταινίες σε σενάριο Μάικλ Γκριν
Κατηγορία:Ταινίες με μουσική σύνθεση Τζέιμς Νιούτον Χάουαρντ
Κατηγορία:Αμερικανικές ταινίες με υπερήρωες
Κατηγορία:Green Lantern
Γιολάντα Βεντούρα

Η **Γιολάντα Βεντούρα** (*Yolanda Ventura*, γεννημένη ως Γιολάντα Βεντούρα Ρομάν *Yolanda Ventura Román*, 21 Οκτωβρίου 1968 -) είναι Ισπανο-Μεξικανή ηθοποιός και τραγουδίστρια. 

## Φιλμογραφία
**Ταινίες**
**Ritmo a todo color* - 1980, ως Γιολάντα 
**La guerra de los niños* - 1980, ως Γιολάντα 
**Su majestad la risa* - 1981, ως Γιολάντα 
**Los Parchís contra el inventor invisible* - 1981, ως Γιολάντα 
**La segunda guerra de los niños* - 1981, ως Γιολάντα 
**Las locuras de Parchís* - 1982, ως Γιολάντα 
**La magia de los Parchís* - 1982, ως Γιολάντα 
**La gran aventura de los Parchís* - 1982, ως Γιολάντα 
**Parchís entra en acción* - 1983, ως Γιολάντα 
**La noche de la ira* - 1986, ως Άνα
**¿De qué se ríen las mujeres?* - 1997, ως Γιαγιά
**Dos gallos de oro* - 2002
**El club de los idealistas* - 2020, ως Ελένα

**Τηλενουβέλες**
**Amor de nadie* - 1990/91, ως Άστριντ
**Muchachitas* - 1991/92, ως Γκλόρια Λόπεζ
**El abuelo y yo* - 1992, ως Τερέσα
**[[Αϊμέ, αγάπη μου|Corazón salvaje]]* - 1993/94, ως Ασουσένα
**La paloma* - 1995, ως Λίλια Ριβέρο
**El diario de Daniela* - 1998/99, ως Ντάλια Ναβάρρο Μονρόι
**Carita de ángel* - 2000/01, ως Χουλιέτα
**Atrévete a olvidarme* - 2001, ως Λιλιάνα
**Cómplices al rescate* - 2002, ως Κλαρίτα Τόρρες
**¡Vivan los niños!* - 2002/03, ως Ντολόρες Ερρέρα
**[[Μιράντα|Bajo la misma piel]]* - 2003/04, ως Μακαρένα Μοντιέλ
**Amy, la niña de la mochila azul* - 2004, ως Ανχέλικα ντε Ινοχόσα
**Piel de otoño* - 2005, ως Μάιτε Γκόμες
**[[Πεντάμορφη|Contra viento y marea]]* - 2005, ως Ισαμπέλ
**Yo amo a Juan Querendón* - 2007/08, ως Λάουρα Μπεροκάλ
**[[Στο όνομα της αγάπης|En nombre del amor]]* - 2008/09, ως Ανχέλικα Σιένεγα
**[[Όταν ερωτεύομαι|Cuando me enamoro]]* - 2010/11, ως Καρίνα "Κάρι" Αγκιλάρ ντε Νέσμε
**[[Άνα Πάολα|La que no podía amar]]* - 2011, ως Γκλόρια
**[[Γενναία αγάπη|Amor bravío]]* - 2012, ως Πιεδάδ Μαρτίνες
**[[Για την αγάπη σου μόνο|Quiero amarte]]* - 2013/14, ως Χενοβέβα
**[[Η σκιά του παρελθόντος|La sombra del pasado]]* - 2014/15, ως Ίρμα ντε Λάγος
**Mujeres de negro* - 2016, ως Γιοβάνα
**Rosario Tijeras* - 2018, ως Αντρέα Περάλτα
**La piloto* - 2018, ως Λεόν
**Fuego ardiente* - 2021, ως Πιλάρ Ορτίζ ντε Φερρέρ
**S.O.S me estoy enamorando* - 2021, ως Έλσα Άβιλα ντε Φερνάντες 

**Τηλεόραση**
**Platos rotos* - 1985/86, ως Μαριέλ
**Desafío* - 1990
**La rosa de Guadalupe* - 2009/16, ως Ντάφνε/Ρακέλ/Λούλα/Ανχέλικα/Νάντια 
**Como dice el dicho* - 2011/17, ως Μαρικάρμεν/Αλόντρα/Μητέρα Τερέσα 

**Θέατρο**
**Palabras cruzadas* - 2007
**Cheka tu mail* - 2013
**Quiero ser una chica Almodóvar* - 2015
**Bajo terapia México* - 2017
**Los monólogos de la vagina* - 2018

## Βραβεία & υποψηφιότητες
;Βραβεία TVyNovelas

;Βραβεία Ένωσης Δημοσιογράφων και Δημοσιογράφων Θεάτρου (ACPT) 

;Βραβεία Ένωσης Θεατρικών Δημοσιογράφων (APT)

## Παραπομπές


## Εξωτερικοί Σύνδεσμοι

* 
*Página oficial

Κατηγορία:Ισπανοί ηθοποιοί
Κατηγορία:Ισπανοί τραγουδιστές
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί τραγουδιστές
Chevrolet AE Commerical

Το **Chevrolet AE Commerical** ήταν ένα ελαφρύ φορτηγό που κατασκευάστηκε από το 1931 μέχρι το 1932, στην ίδια πλατφόρμα με το επιβατικό αυτοκίνητο AE Independence, από την αμερικανική Chevrolet, και παράχθηκε έναν χρόνο περισσότερο από την επιβατική έκδοση.

Οι κύριοι ανταγωνιστές του, ήταν το Ford Model BB και άλλα φορτηγά που κατασκευάζονταν από άλλους aμερικανικούς κατασκευαστές και βιομηχανίες από αυτοκίνητα, λεωφορεία και φορτηγά, αν και γενικά δεν κατάφερε να πουλήσει και αρκετά καλά σε σχέση με άλλα.

## Αναφορές
* "1931 Chevrolet Independence"

AE Commerical
Κατηγορία:Επαγγελματικά αυτοκίνητα
VIA VTRUX

Το **VIA TRUX** είναι ένα υβριδικό ελαφρύ φορτηγό που παράγεται από την VIA Motors από το 2011 μέχρι σήμερα. Το φορτηγό αυτό άρχιζε να σχεδιάζεται το 2006 όταν η General Motors σχεδίαζε να αντικαταστήσει το Chevrolet Silverado με κάτι πιο σύγχρονο και πιο μοντέρνο από το πλέον 6-χρονο Silverado, .

Πλέον  να και το φορτηγό συνεχίζεται να παράγεται, ξεχωριστά όμως από το Silverado. Το 2019 η VIA Motors σχεδιάζει να αντικαταστήσει το φορτηγό με ένα καινούριο φορτηγό που λέγεται να κυκλοφορήσει το 2024, αν και τα φορτηγά συνεχίζουν να πουλάνε καλά.

## Αναφορές
* "VIA Motors Raises $5.3 Million To Build Clean Trucks And SUVs" 

Κατηγορία:Επαγγελματικά αυτοκίνητα
Ο τυχοδιώκτης του Παρισιού

***Ο τυχοδιώκτης του Παρισιού*** (γαλλικός τίτλος: L'Empereur de Paris) είναι γαλλική ταινία εποχής σε σκηνοθεσία Ζαν-Φρανσουά Ρισέ, που κυκλοφόρησε το 2018.

Η ιστορία χρονολογεί τη ζωή και τις περιπέτειες του εγκληματία Φρανσουά Βιντόκ και το πέρασμά του από την παρανομία στην πάταξη της εγκληματικότητας, στο Παρίσι την εποχή της Πρώτης Αυτοκρατορίας.

## Υπόθεση
Το 1805, ο Φρανσουά Βιντόκ, ένας θρύλος του παρισινού υποκόσμου για τις πολλαπλές του αποδράσεις από φυλακές υψίστης ασφαλείας, συνελήφθη και φυλακίστηκε για άλλη μια φορά. Αποδρά και πάλι και εξαφανίζεται για χρόνια, θεωρούμενος νεκρός από τις αρχές, πριν επανεμφανιστεί στο Παρίσι ως έμπορος υφασμάτων με πλαστή ταυτότητα. Το παρελθόν του όμως τον κυνηγά και σύντομα αναγνωρίζεται από παλιούς συγκρατούμενούς του, που τον κατηγορούν ψευδώς για ένα έγκλημα που δεν διέπραξε. Συλλαμβάνεται από την αστυνομία και αρχίζει έναν μακρύ αγώνα για να αποδείξει την αθωότητά του και να σώσει τη ζωή του.  Συνάπτει συμφωνία με την αστυνομία να συλλάβει όλους τους κακοποιούς με αντάλλαγμα να του απονεμηθεί χάρη για την παλιά του απόδραση. Προσφέρει στην αστυνομία, «Ταξιαρχία Ασφαλείας» του Παρισιού, τις διασυνδέσεις του με τον υπόκοσμο και για να πετύχει τον σκοπό του, συνεργάζεται με μια μικρή ομάδα παράνομων και περιθωριοποιημένων ανθρώπων που ο ρόλος τους ήταν να διεισδύσουν στο οργανωμένο έγκλημα, να συλλάβουν τους κακοποιούς και να εξαλείψουν την εκτεταμένη ανομία. Λόγω των εξαιρετικών αποτελεσμάτων του, προκάλεσε την οργή των κλασικών αστυνομικών, μερικοί από τους οποίους σχετίζονταν με το έγκλημα, καθώς και του υπόκοσμου που τον επικήρυξε. Οι υπηρεσίες του αναγνωρίσθηκαν, και από παλαιός κρατούμενος, ο Βιντόκ έγινε αρχηγός της αστυνομίας του Παρισιού.

Η ταινία συνδυάζει την αστυνομική περιπέτεια με το ιστορικό πλαίσιο του μεταεπαναστατικού Παρισιού των αρχών του 19ου αιώνα, παρουσιάζοντας μια πιστή αναπαράσταση της εποχής. Με φόντο το ξεκαθάρισμα των εγκληματικών στοιχείων, οι ήρωες κινούνται στους πολυσύχναστους δρόμους και τις αγορές του Παρισιού, στα φτηνά πανδοχεία αλλά και στα πλούσια σαλόνια της πόλης. Οι ίντριγκες και το πολιτικό παρασκήνιο αναφέρονται στη διατάραξη των θεσμών που προκάλεσε η Γαλλική Επανάσταση και στις δυσκολίες της σταθεροποίησης της  Αυτοκρατορίας του Ναπολέοντα. 

## Διανομή ρόλων

* Βενσάν Κασέλ ως Φρανσουά Βιντόκ
* Πατρίκ Ντεσνέ ως κύριος Ανρί
* Φρέγια Μαβόρ ως Ανέτ,
* Ντενί Μενοσέ ως Ντυμπιγιάρ
* Όλγα Κουριλένκο ως βαρόνη Ροξάν ντε Ζιβερνί
* Ογκίστ Ντιλ, Ναταναέλ ντε Βαν
* Φαμπρίς Λουκινί ως υπουργός της Αστυνομίας Ζοζέφ Φουσέ
* Τζέιμς Τιερέ ως δούκας του Νεφσατό

## Παραπομπές


Κατηγορία:Ταινίες του 2018
Κατηγορία:Γαλλικές ταινίες της δεκαετίας 2010
Κατηγορία:Γαλλόφωνες ταινίες
Κατηγορία:Ταινίες γυρισμένες στο Παρίσι
Κατηγορία:Γαλλικές βιογραφικές ταινίες
Κατηγορία:Ταινίες σε σκηνοθεσία Ζαν-Φρανσουά Ρισέ
Κατηγορία:Ταινίες με μουσική σύνθεση Μάρκο Μπελτράμι
Μαν Κάτσα

Ο **Μαν Κάτσα** είναι καταρράκτης, κοντά στον Μανταμάδο της Λέσβου, και σε απόσταση 30 χιλιομέτρων βόρεια από την πόλη της Μυτιλήνης. Σύμφωνα με τον τοπικό θρύλο, στην περιοχή ζούσε μια βοσκοπούλα στην ομορφιά της οποίας ήταν αδύνατο να αντισταθούν τα παλικάρια της περιοχής. Όμως, αφού τους παρέσερνε σε έναν ξέφρενο "διονυσιακό" χορό τους πετούσε πάνω από τον καταρράκτη. Το τοπωνύμιο σημαίνει "μανιασμένη σάρκα".

Κατηγορία:Λέσβος
Κατηγορία:Καταρράκτες στην Ελλάδα
Ξαφνικά μπαμπάς

***Ξαφνικά μπαμπάς*** (Ισπανικά: *Soltero con hijas*, Μετάφραση: *Ελεύθερος με κόρες*) είναι τηλενουβέλα μεξικάνικης παραγωγής του 2019.

Πρωταγωνιστούν Βανέσα Γκουσμάν, Γκαμπριέλ Σότο, Πάμπλο Μοντέρο και Ιρίνα Μπάεβα.

## Υπόθεση
Ο Νίκολας είναι ένας ανύπανδρος και ανέμελος άντρας του οποίου η ζωή αλλάζει όταν πρέπει να φροντίσει τις τρεις ορφανές ανιψιές του. Λαμβάνει βοήθεια από τη γειτονισσά του Βικτόρια, την οποία απροσδόκητα, ερωτεύεται. Το μεγαλύτερο εμπόδιο του θα είναι ο πατέρας της Βικτόρια, ο οποίος θα προσπαθήσει να διαλύσει τη σχέση τους.

## Κάστ
*Βανέσα Γκουσμάν ως *Βικτόρια Ρόμπλες Ναβάρρο*
*Γκαμπριέλ Σότο ως *Νίκολας "Νίκο" Κοντρέρας Αλαρκόν*
*Πάμπλο Μοντέρο ως *Ροδρίγο Μοντέρο*
*Ιρίνα Μπάεβα ως *Μάσα Σιμόνοβα*
*Μαϊρίν Βιγιανουέβα ως *Γκαμπριέλα Γκαρσία Πέρες ντε ντελ Πάσο*
*Κάρλος Μάτα ως *Καπιτάν Εφραϊν Ρόμπλες "Ελ Κορονέλ"*
*Λάουρα Φλόρες ως *Αλόντρα Ρουβαλκάβα*
*Σεμπαστιάν Πόσα ως *Χουάν Ντιέγο "Χουάντι" Μπάρριος*
*Ασούλ Γκουάιτα ως *Καμίλα Πας Κοντρέρας*
*Λάουρα Βινιάτι ως *Ιλεάνα Μπάρριος Σάντσεζ*
*Ρενέ Εστρίκλερ ως *Χουβεντίνο "Χούβε" ντελ Πάσο*
*Μαουρίσιο Άσπε ως *Μαουρίσιο Μιχάρες*
*Μαρία Σορτέ ως *Ούρσουλα Πέρες*
*Άνα Τένα ως *Αλέξα Πας Κοντρέρας*
*Σαρλότ Κάρτερ ως *Σοφία Πας Κοντρέρας*
*Τζέισον Ρόμο ως *Ούγκο Μοντέρο*
*Σαντιάγο Σεντένο ως *Πάδρε Ντομίνγκο Γκαρσία Πέρες*
*Χουάν Βιδάλ ως *Ρομπερτίνο Ροδρίγκες Ροδρίγκες "Ελ Καλαμάλ"*
*Μπάρμπαρα Ίσλας ως *Κοράλ Πάλμα ντελ Μαρ*
*Λάλο Παλάσιος ως *Μανουέλ "Μανίτο" Γκομίς*
*Μάριο Ντίσκουα ως *Φαμπιρού*
*Πάολα Άρτς ως *Πολέτ*
*Λαουρεάνο Μπρισουέλα ως *Τάτο*
*Μόισες Σούρμαν ως *Χάιβα*
*Έρικ Κρούμ ως *Καμαρόν*
*Μαρσέλο Μπασέρλο ως *Αδριάν*
*Μόνικα Πλεν ως *Νατάλια*
*Γιοάνα Μαρέλ ως *Μπάρμπαρα*
*Μαουρίσιο Αρριάγα ως *Σαμουέλ ντελ Πάσο Γκαρσία*
*Έϊβουτ Ρίχτεν ως *Νικολάι*
*Ρούι Γκαϊτάν ως *Γουστάβο ντελ Πάσο Γκαρσία*
*Πάτι Ντίας ως *Λεόνα Λεντέχα*
*Νατάσα Κουμπρία ως *Παουλίνα*

**Γκεστ εμφανίσεις**
*Κάρλα Γκόμες ως *Κριστίνα Κοντρέρας Αλαρκόν ντε Πας*
*Βίκτορ Γκονσάλες ως *Αντόνιο Πας*.

## Βραβεία
Η Τηλενουβέλα βραβεύτηκε με τα εξής βραβεία:
*3 Βραβεία TV Adicto Golden (Παραγωγή, Τηλενουβέλα της Televisa, Τραγούδι).

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Σεισμός στην Γουμένισσα το 1990

Στις 21 Δεκεμβρίου 1990 και ώρα 08:57 σημειώθηκε σεισμός μεγέθους 6,1 βαθμών της κλίμακας Ρίχτερ με επίκεντρο την Γουμένισσα κοντά στο χωριό Γρίβα.

## Σεισμός
Ο σεισμός είχε μέγεθος 6,1 βαθμών της κλίμακας Ρίχτερ εστιακό βάθος 13 χιλιόμετρα και έγινε ιδιαίτερα αισθητός στους νόμους Πέλλας και Κιλκίς στην Βόρεια Μακεδονία καθώς και σε ολόκληρη την Βόρεια Ελλάδα.

## Καταστροφές
Ο απολογισμός ήταν 1 νεκρή ηλικιωμένη που καταπλακώθηκε από τοιχίο στην Έδεσσα και 60 τραυματίες, πολλά κτίρια στην Έδεσσα υπέστησαν σημαντικές ζημιές πολλά από αυτά κρίθηκαν κατεδαφιστέα.

## Προσεισμοί και Μετασεισμοί
Πολλούς μήνες πριν υπήρχε σεισμική δραστηριότητα στην περιοχή την 1 Μαρτίου 1990 σημειώθηκε σεισμός 3,6 Ρίχτερ στην περιοχή ενώ στις 19 Απριλίου σημειώθηκε σεισμός μεγέθους 2,5 Ρίχτερ, το καλοκαίρι του 1990 σημειώθηκαν πολλοί σεισμοί της τάξης του 2 Ρίχτερ.

Ο μεγαλύτερος μετασεισμός σημειώθηκε την ίδια ημέρα στις 18:19 με μέγεθος 4,6 Ρίχτερ και ο δεύτερος σε μέγεθος στις 3 Μαρτίου 1991 με μέγεθος 4,1 Ρίχτερ (ώρα 12:09), η μετασεισμική δραστηριότητα διήρκησε μέχρι τον Μάιο του 1991.

## Παραπομπές


Γουμενισσα 1990
Κατηγορία:Γουμένισσα
Κατηγορία:Καταστροφές στην Ελλάδα
Ευφορβία η χαρακίας

Το είδος **Ευφορβία η χαρακίας** (επιστ. ονομ. *Euphorbia characias*), με κοινή ονομασία **Τιθυμαλώ**, ανήκει στην οικογένεια Ευφορβιοειδή (Euphorbiaceae), με τα περισσότερα είδη να χαρακτηρίζονται από την ύπαρξη γαλακτώδους χυμού ο οποίος τις περισσότερες φορές είναι δηλητηριώδης. Χαρακτηρίζονται από την ταξιανθία που ονομάζεται κυάθιο (αρχαία ελλ. κύπελλο), η οποία αποτελείται από πολλά άρρενα άνθη που έχουν από έναν μόνο στήμονα και ένα θήλυ άνθος που αποτελείται από έναν ύπερο και μία τρίχωρη ωοθήκη. 

Το *E. characias* αποτελεί μεσογειακό είδος αρκετά κοινό σ’ όλη την Ελλάδα. Συναντάται σε πετρώδεις και βραχώδεις βιοτόπους, απ’ αυτό προέρχεται άλλωστε το όνομα του είδους (χάρακας=βράχος). Ανθίζει από τα τέλη Ιανουαρίου μέχρι και τον Απρίλιο. 

Το είδος *Euphorbia characias* παρουσιάζει 2 υποείδη που απαντούν αμφότερα στην Ελλάδα: το *Euphorbia characias* subsp. characias με φυτά μέχρι 80 εκ. όπου οι αδένες μέσα στο άνθος είναι κοκκινοκαφέ με μικρά ή καθόλου κέρατα και το *Euphorbia characias* subsp. *wulfenii*  με φυτά μέχρι 180 εκ. όπου οι αδένες μέσα στο άνθος είναι κιτρινωποί με μεγάλα κέρατα.

## Πηγές
*Παπιομύτογλου Β. 2006, Αγριολούλουδα της Ελλάδας. Mediterraneo Editions

*Φυτολογία 2006, Εκδοτική Αθηνών

*Tutin et al. 2005, Flora Europaea Vol 2, Cambridge University Press

## Εξωτερικοί σύνδεσμοι
*https://www.greekflora.gr/el/flowers/2715/Euphorbia-characias-subsp-wulfenii

*http://portal.cybertaxonomy.org/flora-greece/cdm_dataportal/taxon/4a998cc9-f5ba-4721-8af9-cbcb26aac949

*http://euromed.luomus.fi/euromed_map.php?taxon=532654&size=medium
*https://greece.inaturalist.org/taxa/181594-Euphorbia-characias

## Εικόνες

File:Euphorbia characias13.jpg
File:Euphorbia characias 2011.jpg
File:Euphorbia characias6.jpg
File:Euphorbia-characias-total.JPG


## Παραπομπές



Κατηγορία:Ελληνική χλωρίδα
Κατηγορία:Ευφορβιοειδή
Κατηγορία:Δηλητηριώδη φυτά
Γιώργος Δεληζήσης

Ο **Γιώργος Δεληζήσης** (Γαλατινή, 1 Δεκεμβρίου 1987) είναι Έλληνας παλαίμαχος ποδοσφαιριστής, ο οποίος αγωνιζόταν στη θέση του κεντρικού αμυντικού. Από τον Δεκέμβριο του 2025 είναι Αθλητικός Διευθυντής στον Ηρακλή.

## Βιογραφία
Στην ηλικία των 2 ετών έχασε την όραση στο δεξί μάτι του σε ένα ατύχημα μέσα στο σπίτι του. Αυτό δεν τον εμπόδισε να ασχοληθεί με το ποδόσφαιρο και στα εφηβικά του χρόνια να παίξει για την τοπική ομάδα.

Το 2007 υπέγραψε στην ομάδα του Εορδαϊκού, με την οποία αγωνίστηκε για τέσσερις σεζόν πραγματοποιώντας 103 εμφανίσεις. Συνέχισε στη Μ.Α.Ε. Ποντίων Κατερίνης, η οποία τον Ιανουάριο του 2012 συγχωνεύθηκε με τον Ηρακλή, με αποτέλεσμα να ολοκληρώσει τη σεζόν 2011–12 στην ομάδα της Νίκης Βόλου.

Επόμενος σταθμός της καριέρας του υπήρξε ο Απόλλων Σμύρνης, όπου παρέμεινε για δύο σεζόν, κερδίζοντας την άνοδο στην Α' Κατηγορία το 2013, από την οποία υποβιβάστηκε την επόμενη χρονιά. Μετά από μία σεζόν στη Λάρισα το 2014–15 επέστρεψε στον Απόλλωνα ως το 2017 και το καλοκαίρι εκείνης της χρονιάς μεταγράφηκε στον Άρη.

Στους "κίτρινους" παραμένει για τέταρτη σεζόν, έχοντας κερδίσει την πρώτη του χρονιά την άνοδο στην πρώτη κατηγορία, ενώ τις επόμενες τέσσερις χρονιές ο Άρης κέρδισε το δικαίωμα συμμετοχής του στο Γιουρόπα Λιγκ.

Στις 15 Ιουνίου 2021 ανανέωσε με τον Άρη για ακόμα μία χρονιά, δηλαδή μέχρι το 2022.
Στις 9 Αυγούστου 2022, αποχώρησε από τον Άρη και υπέγραψε διετές συμβόλαιο συνεργασίας με τη Νίκη Βόλου.. Με τα χρώματα της Νίκης, ο Δεληζήσης αγωνίστηκε σε 10 αγώνες πρωταθλήματος και σημείωσε ένα τέρμα . Στις 4 Ιουλίου 2023, Νίκη Βόλου και Δεληζήσης έλυσαν τη μεταξύ τους συνεργασία.

Στις 14 Σεπτεμβρίου 2023, ο Δεληζήσης επέστρεψε-για να κλείσει την καριέρα του, όπως δήλωσε ο ίδιος- στον Άρη.

## Παραπομπές


## Πηγές
* Γιώργος Δεληζήσης – Soccerbase.Info

Κατηγορία:Έλληνες ποδοσφαιριστές
Κατηγορία:Ποδοσφαιριστές Εορδαϊκού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ε. Λάρισας
Κατηγορία:Αμυντικοί ποδοσφαιριστές
Κορυφογραμμή Ισπατίνα

Η **Κορυφογραμμή Ισπατίνα** (αγγλικά: Ishpatina Ridge) είναι το υψηλότερο σημείο γης στην καναδική επαρχία του Οντάριο, περίπου στα 693 μέτρα πάνω από την επιφάνεια της θάλασσας. Η Κορυφογραμμή Ισπατίνα υψώνεται περίπου 300 μέτρα πάνω από την άμεση περιοχή. Αναγνωρίστηκε πραγματικά ως το υψηλότερο σημείο του Οντάριο μόνο αφότου η τοπογραφική χαρτογράφηση της ομοσπονδιακής κυβέρνησης αποκάλυψε το γεγονός αυτό στη δεκαετία του 1970. Πριν από αυτό, το δημοφιλέστερο Όρος Μέιπλ θεωρούνταν ότι ήταν υψηλότερο.

Η κορυφογραμμή βρίσκεται στο επαρχιακό πάρκο Λέιντι Έβελιν-Σμούθουοτερ. Λόγω της απομακρυσμένης τοποθεσίας της, η Κορυφογραμμή Ισπατίνα αποτελεί πρόκληση για να την κατακτήσει κανείς. Ο πλησιέστερος μεγάλος αυτοκινητόδρομος, ο Αυτοκινητόδρομος 560, βρίσκεται πάνω από 30 χλμ. βορείως. Υπάρχουν μερικοί χωματόδρομοι και μονοπάτια στην απομακρυσμένη περιοχή, αλλά είναι δύσκολο να ταξιδευτούν σε κακές καιρικές συνθήκες. Η πιο δημοφιλής διαδρομή προσέγγισης προς την Ισπατίνα είναι με κανό, μέσω ενός χωματοδρόμου προς τα νότια της πόλης Κάπριολ βόρεια του Σάντμπερι. Ενώ υπάρχει μια διαδρομή στα βόρεια (έξω από τη Γκάουγκαντα, την πλησιέστερη κοινότητα), υπάρχουν πολλά λιμάνια που την καθιστούν ιδιαίτερα κοπιαστική. Η διαδρομή αυτή χρησιμοποιείται παραδοσιακά για χειμερινή προσέγγιση με σκι/χιονοπέδιλα. Ιστορικά, ένα πυροφυλάκιο στην κορυφή της κορυφογραμμής ήταν στελεχωμένο από έμμισθους υλοτόμους οι οποίοι μεταφέρονταν στην τοποθεσία με υδροπλάνο.
thumb|left|Ο Πύργος Έλλις, το 2015
Η ονομασία «Ισπατίνα» (Ishpatina) προέρχεται από τη γλώσσα Οτζίμπουε, ishpadinaa, που σημαίνει «υψηλό μέρος/κορυφογραμμή». Οι ονομασίες της Λεωφόρου Σπαντίνα του Τορόντο και της πόλης του Ίσπεμινγκ του Μίσιγκαν προέρχονται από την ίδια λέξη.

Αν και η Κορυφογραμμή Ισπατίνα είναι το υψηλότερο σημείο στο Οντάριο, τουλάχιστον ένα άλλο γεωγραφικό χαρακτηριστικό, το Όρος Μέιπλ (περίπου 25 χλμ. ανατολικά) έχει μεγαλύτερη προεξοχή, 37 μέτρα υψηλότερη της Κορυφογραμμής Ισπατίνα πάνω από τη λίμνη Σκαίρκραου.

Ένα εγκαταλελειμμένο πυροφυλάκιο, που συχνά αναφέρεται ως ο Πύργος Έλλις, στέκεται ακόμα στο υψηλότερο τμήμα της κορυφογραμμής. Ο αρχικός πύργος ήταν μια κατασκευή 25 μέτρων που ανεγέρθηκε το 1930. Ο τωρινός έχει ύψος 30 μέτρων και εγκαταλείφθηκε τη δεκαετία του 1960. Ο κάτοικος του πύργου έμενε σε μια καμπίνα στην όχθη της λίμνης Σκαίρκραου και πεζοπορούσε ένα μονοπάτι 3,5 χλμ. καθημερινά, παίρνοντας περίπου δύο ώρες για να φτάσει στην κορυφή και λίγο περισσότερο από μία ώρα για να ξανακατεβεί.

Το **Φαράγγι Ισπατίνα** είναι ένα από τα βαθύτερα στο Οντάριο και βρίσκεται ανάμεσα στις Κορυφές Τάουερ και Νορθ. Το υψόμετρο της Κορυφής Τάουερ είναι 693 μέτρα, ο πυθμένας του φαραγγιού βρίσκεται στα 533 μέτρα και η Κορυφή Νορθ στα 685 μέτρα πάνω από την επιφάνεια της θάλασσας. Το φαράγγι είναι σχεδόν διπλάσιο σε βάθος από το Φαράγγι Ουίμετ, που θεωρείται συχνά ως το βαθύτερο στο Οντάριο. Ωστόσο, η πιο σταδιακή κατάβαση στο φαράγγι κρύβει το γεγονός.

## Παραπομπές


Κατηγορία:Βουνά του Καναδά
Όρος Φαίργουεδερ

[thumb|Το Όρος Φαίργουεδερ (αριστερά) και το Όρος Κουίνσι Άνταμς (δεξιά) από τον [Ειρηνικός Ωκεανός|Ειρηνικό Ωκεανό, το 2001.]]
Το **Όρος Φαίργουεδερ** (αγγλικά: Fairweather Mountain ή Mount Fairweather), είναι το υψηλότερο βουνό στην καναδική επαρχία της Βρετανικής Κολομβίας, με υψόμετρο 4.671 μέτρων. Βρίσκεται 20 χλμ. ανατολικά του Ειρηνικού Ωκεανού στα σύνορα της Αλάσκας των Ηνωμένων Πολιτειών και της δυτικής Βρετανικής Κολομβίας του Καναδά. Το μεγαλύτερο μέρος του βουνού βρίσκεται στον Εθνικό Δρυμό και Καταφύγιο Γκλέισιερ Μπέι στην πόλη Γιάκουτατ της Αλάσκας (ΗΠΑ), αν και η κορυφή συνορεύει με το επαρχιακό πάρκο Τατσένσινι-Άλσεκ της Βρετανικής Κολομβίας του Καναδά.

Η πρώτη ανάβαση στο Φαίργουεδερ πραγματοποιήθηκε το 1931 από τον Άλλεν Καρπέ και τον Τέρρις Μουρ.

## Παραπομπές


## Εξωτερικοί σύνδεσμοι
* 

Κατηγορία:Βουνά του Καναδά
Κατηγορία:Βουνά των ΗΠΑ
Σοφοκλής Σεμερτζής

Ο **Σοφοκλής Σεμερτζής** είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1962 μέχρι το 1973.

## Καριέρα
Ο Σεμερτζής ξεκίνησε την καριέρα του από την ομάδα της Χαλκηδόνας Θεσσαλονίκης και το 1962 υπέγραψε στον Άρη, όντας από τις βασικές επιλογές των προπονητών Έττορε Τρεβιζάν και Μπέλα Πάλφι. Ο Άρης παρέμεινε στην πρώτη κατηγορία μετά από αγώνες μπαράζ, αλλά ο Σεμερτζής περιορίστηκε σε ρόλο αναπληρωματικού την επόμενη σεζόν, αφού πραγματοποίησε την στρατιωτική του θητεία.

Επέστρεψε σε θέση βασικού στον δεύτερο γύρο της σεζόν 1964-65, αγωνιζόμενος σε έντεκα παιχνίδια. Ο Άρης κέρδισε για δεύτερη συνεχή χρονιά την συμμετοχή σε ευρωπαϊκές διοργανώσεις και ο Σεμερτζής συμμετείχε στους δύο αγώνες με την Κολωνία, όπου οι "κίτρινοι" πέτυχαν την πρώτη τους ευρωπαϊκή νίκη στο Καυτατζόγλειο. Μέχρι αυτό το σημείο της καριέρας του έπαιζε σε θέση μέσου, αλλά μετά την επιβλητική του εμφάνιση απέναντι στον Γιώργο Κούδα στη νίκη του Άρη με 5-1 κατά του ΠΑΟΚ στις 27 Φεβρουαρίου 1966 καθιερώθηκε σε θέση κεντρικού αμυντικού, δίπλα στον Άγγελο Σπυρίδων.

Η μεγαλύτερη του επιτυχία με την ομάδα του Άρη ήλθε το 1970, όταν κατέκτησε το κύπελλο Ελλάδος. Οι "κίτρινοι απέκλεισαν κατά σειρά την Πάτρα, τον Παναθηναϊκό, την Καλλιθέα και τον Ολυμπιακό, πριν κερδίσουν με 1-0 τον ΠΑΟΚ στον τελικό.

Ο Σεμερτζής παρέμεινε στους "κίτρινους" ως το 1973, όταν ο προπονητής Μπράνκο Στάνκοβιτς αποφάσισε να τον αποδεσμεύσει στο πλαίσιο της ανανέωσης της ομάδας κατά τα μέσα της δεκαετίας του '70. 

## Στατιστικά



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Sofoklis Semertzis - Player profile | Transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Γεωγλωσσολογία

Η **γεωγλωσσολογία** έχει αναγνωριστεί από ορισμένους ως κλάδος της γλωσσολογίας και από άλλους ως παρακλάδι της γλωσσικής γεωγραφίας, η οποία ορίζεται περαιτέρω από την άποψη ότι είναι ένας κλάδος της ανθρώπινης γεωγραφίας. Όταν θεωρείται ως κλάδος της γλωσσολογίας, η γεωγλωσσολογία μπορεί να εξεταστεί από περισσότερες από μία γλωσσικές προοπτικές, με ερευνητικές επιπτώσεις.

Μια ακαδημαϊκή παράδοση όσον αφορά τη γεωγλωσσολογία ως κλάδο της γλωσσολογίας δίνει ανοιχτή αναγνώριση στο ρόλο που μπορεί να παίξει ο χάρτης στη γλωσσική έρευνα βλέποντας τους όρους γεωγραφία των διαλέκτων, γλωσσική γεωγραφία και γλωσσολογική γεωγραφία ως συνώνυμους με τη γεωγλωσσολογία. Αυτή η ταυτοποίηση της γεωγλωσσολογίας με τη γλωσσική χαρτογράφηση εμφανίζεται σε ένα εύρος γλωσσών, συμπεριλαμβανομένων των κινεζικών, γαλλικών, ιαπωνικών, ρωσικών και ισπανικών. Στα γερμανικά, εκτός από την ταυτοποίηση της γεωγλωσσολογίας με τους όρους *Sprachgeographie* (γλωσσική γεωγραφία) και *Dialektgeographie* (γεωγραφία των διαλέκτων), ο όρος *Areallinguistik* (γλωσσολογία περιοχών) εμφανίζονται επίσης ως συνώνυμες.

Μια δεύτερη γλωσσική παράδοση είναι αυτή της Αμερικανικής Εταιρείας Γεωγλωσσολογίας που ερμηνεύει τη γεωγλωσσολογία ως «έναν ακαδημαϊκό κλάδο που περιλαμβάνει την ανάλυση και τις επιπτώσεις της γεωγραφικής θέσης, της κατανομής και της δομής των γλωσσικών ποικιλιών σε ένα χρονικό πλαίσιο, είτε μεμονωμένα είτε σε επαφή και/ή σε σύγκρουση μεταξύ τους, που αρχικά θεωρήθηκε από τον Μάριο Πέι ως κλάδος γλωσσολογίας που θα μπορούσε να χρησιμοποιηθεί για την έρευνα αντικειμενικού προσανατολισμού σε θέματα πραγματικών γλωσσών και όπου οι διεπιστημονικές προσεγγίσεις θα ήταν αποδεκτές». Επιπλέον, η δήλωση της Εταιρείας αναφέρει τη συγκέντρωση και τη διάδοση «ενημερωμένων γνώσεων σχετικά με τις σημερινές γλώσσες, διάλεκτους και άλλες γλωσσικές ποικιλίες του κόσμου στο πλαίσιο της διανομής και της χρήσης τους, της σχετικής πρακτικής σημασίας τους, της αντιληπτή χρησιμότητα και πραγματική διαθεσιμότητα από οικονομική, πολιτική και πολιτιστική άποψη, τις γενετικές, ιστορικές και γεωγραφικές συνδέσεις και σχέσεις τους, καθώς και τον προσδιορισμό και τη χρήση τους σε προφορική και γραπτή μορφή». Αναφέρει επίσης το ενδιαφέρον της Εταιρείας για «γλωσσολογική γεωγραφία, γλώσσες σε επαφή και σύγκρουση, γλωσσικό σχεδιασμό και πολιτική, γλωσσική εκπαίδευση και τις ευρύτερες πτυχές της κοινωνιογλωσσολογίας».

Υπάρχουν δύο σημαντικοί γεωγλωσσολογικοί οργανισμοί των οποίων οι πρακτικές ονομασίας ή/και μετάφρασης υποδηλώνουν μια ορισμένη αναγνώριση της παραδοσιακής σημασίας που οι διαλεκτολόγοι έχουν προσδώσει στο ρόλο της χαρτογράφησης γλωσσών ως εργαλείο γλωσσικής ανάλυσης. Είναι η *Ασιατική Γεωγλωσσολογική Εταιρεία της Ιαπωνίας* και, στην Ευρώπη, *η Διεθνής Εταιρεία Διαλεκτολογίας και Γεωγλωσσολογίας*.

## Παραπομπές


## Εξωτερικοί σύνδεσμοι
* Ασιατική Γεωγλωσσολογική Εταιρεία της Ιαπωνίας
* Αμερικανική Εταιρεία Γεωγλωσσολογίας 
* Διεθνής Εταιρεία Διαλεκτολογίας και Γεωγλωσσολογίας

Κατηγορία:Κλάδοι της γλωσσολογίας
Κατηγορία:Γλωσσική γεωγραφία
Μπομπ Κέισι

Ο **Ρόμπερτ Πάτρικ Κέισι τζούνιορ** (αγγλ. *Robert "Bob" Patrick Casey Jr.*, 13 Απριλίου 1960), είναι Αμερικανός πολιτικός και δικηγόρος, που υπηρέτησε ως Γερουσιαστής των Ηνωμένων Πολιτειών για την Πενσυλβάνια από το 2007 έως το 2025. Είναι μέλος του Δημοκρατικού Κόμματος. Προηγουμένως είχε υπηρετήσει ως Υπουργός Οικονομικών της Πενσυλβάνιας (2005-2007), καθώς και ως Γενικός Ελεγκτής της Πενσυλβάνιας (1997-2005). 

Ο πατέρας του, Μπομπ Κέισι ο πρεσβύτερος, ήταν ο 42ος Κυβερνήτης της Πενσυλβάνιας. 

## Παραπομπές


Κατηγορία:Γερουσιαστές των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πενσυλβάνια
Κατηγορία:Αμερικανοί δικηγόροι
Κατηγορία:Αμερικανοί πολιτικοί
Τζον Χόουβεν

Ο **Τζον Χένρι Χόουβεν ΙΙΙ** (αγγλ. *John Henry Hoeven*, 13 Μαρτίου 1957), είναι Αμερικανός τραπεζίτης και πολιτικός, που υπηρετεί ως Γερουσιαστής των Ηνωμένων Πολιτειών για την Βόρεια Ντακότα από το 2011. Είναι μέλος του Ρεπουμπλικανικού Κόμματος. Είναι απόφοιτος του Κολεγίου Ντάρτμουθ και του Πανεπιστημίου Νορθουεστερν. 

Προηγουμένως είχε υπηρετήσει ως 31ος Κυβερνήτης της Βόρειας Ντακότα από το 2000 έως το 2010, καθώς και ως 12ος Πρόεδρος της Τράπεζας της Βόρειας Ντακότα από το 1993 έως το 2000.

## Παραπομπές


Κατηγορία:Γερουσιαστές των ΗΠΑ
Κατηγορία:Κυβερνήτες της Βόρειας Ντακότα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί τραπεζίτες
Κατηγορία:Αμερικανοί πολιτικοί
Βίλα ντο Κόρβο

Η ** Βίλα ντο Κόρβο** (πορτογαλικά: *Vila do Corvo*) είναι πόλη και πρωτεύουσα του νησιού Κόρβο της Αυτόνομης περιφέρειας των Αζορών. Το 2011 και είχε πληθυσμό 430 κατοίκους.

## Παραπομπές


Κατηγορία:Αζόρες
Αρειανός Ανθρωποκυνηγός

Ο **Αρειανός Ανθρωποκυνηγός** (αγγλικά: *Martian Manhunter*), (πραγματικό όνομα: *J'onn J'onzz*) είναι ένας φανταστικός υπερήρωας που εμφανίζεται σε αμερικανικά κόμικς που εκδίδονται από την DC Comics. Δημιουργήθηκε από τον συγγραφέα Τζόζεφ Σάμακσον  και σχεδιάστηκε από τον καλλιτέχνη Τζοε Κέρτα, ο χαρακτήρας εμφανίστηκε για πρώτη φορά στην ιστορία "The Manhunter from Mars" στο Detective Comics # 225 τον Νοεμβρίου του 1955. Ο Αρειανός Ανθρωποκυνηγός είναι ένα από τα επτά ιδρυτικά μέλη της Λεγεώνας της Δικαιοσύνης της Αμερικής και είναι ένα από τα πιο ισχυρά όντα στο σύμπαν της DC.

Ο Αρειανός Ανθρωποκυνηγός έχει εμφανιστεί σε άλλα μέσα της DC Comics, όπως σε βιντεοπαιχνίδια , σε τηλεοπτικές σειρές, σε ταινίες κινουμένων σχεδίων και σε εμπορεύματα, όπως φιγούρες δράσης και εμπορικές κάρτες. Ο Ντέιβιντ Όγκντεν Στιρς τον υποδύεται στην τηλεταινία του 1997 *Justice League of America* και ο Φιλ Μόρις στην τηλεοπτική σειρά *[[Σούπερμαν: Τα Χρόνια της Νιότης]]*. Ο Ντέιβιντ Χέαργουντ τον υποδύεται στις τηλεοπτικές σειρές του Arrowverse *[[Supergirl (τηλεοπτική σειρά)|Supergirl]]*, *[[The Flash (τηλεοπτική σειρά, 2014)|The Flash]]*, *[[Arrow (τηλεοπτική σειρά)|Arrow]]* και *[[Legends of Tomorrow]]*. Ο Χάρι Λένιξ υποδύθηκε τον χαρακτήρα στις ταινίες του Εκτεταμένου Σύμπαντος της DC (DCEU) *[[Άνθρωπος από Ατσάλι (ταινία)|Άνθρωπος από Ατσάλι]]* (2013), *[[Batman v Superman: Η Αυγή της Δικαιοσύνης]]* (2016) και *[[Zack Snyder's Justice League]]* (2021).

## Εξωτερικοί Σύνδεσμοι
* Αρειανός Ανθρωποκυνηγός στην ιστοσελίδα της DC Comics

Κατηγορία:Υπερήρωες της DC Comics
Κατηγορία:Αμερικανοί χαρακτήρες κόμικς
Κατηγορία:Φανταστικοί εξωγήινοι χαρακτήρες
Κατηγορία:Χαρακτήρες κόμικς που δημιουργήθηκαν το 1955
Κατηγορία:Χαρακτήρες της Λεγεώνας της Δικαιοσύνης
Νταν Ρέινολντς

Ο **Ντάνιελ Κούλτερ Ρέινολντς** (αγγλικά: Daniel Coulter Reynolds, γενν. 14 Ιουλίου 1987) είναι Αμερικανός τραγουδιστής, τραγουδοποιός και παραγωγός δίσκων. Είναι ο κύριος τραγουδιστής του συγκροτήματος Imagine Dragons και το μόνο αρχικό μέλος που παραμένει στο συγκρότημα. Το 2011 κυκλοφόρησε το άλμπουμ *Egyptian – EP,* ως ντουέτο με την γυναίκα του Άγια Φόλκμαν με την ονομασία Egyptian.

## Παραπομπές

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί μουσικοί
Σεισμός της Λόρκα (Ισπανία) 2011

Ο σεισμός του Λόρκα 2011 (Ισπανικά: Terremoto de Lorca de 2011) ήταν ένας μέτριος σεισμός 5,1 Ρίχτερ που σημειώθηκε στις 6:47 μ.μ. στις 11 Μαΐου 2011, κοντά στην πόλη Λόρκα, προκαλώντας σημαντικές τοπικές ζημιές στην περιοχή της Μούρθια της Ισπανίας και πανικό στους ντόπιους και εκτοπίζοντας πολλούς από τα σπίτια τους. Είχε προηγηθεί σεισμική δόνηση 4,4 Ρίχτερ στις 17:05 που προκάλεσε σημαντικες ζημιές σε πολλές παλιές κατασκευές στην περιοχή, συμπεριλαμβανομένου του ιστορικού Πύργου Espolón του Κάστρου Lorca, του Ερμιτάζ του San Clemente και το μοναστήρι του Virgen de Las Huertas Τρεις άνθρωποι σκοτώθηκαν από ένα γείσο που έπεσε. Επιβεβαιωθηκαν συνολικά εννέα θάνατοι, ενώ αναφέρθηκαν δεκάδες τραυματίες. Ο σεισμός ήταν ο χειρότερος που έπληξε την περιοχή από τότε που ένας σεισμός 5,0 Ρίχτερ έπληξε δυτικά του Albolote της Γρανάδας το 1956.

## Γεωλογικά χαρακτηριστικά

Αρχείο:2011 Lorca earthquake intensity.jpg

Ο κύριος σεισμός μεγέθους 5,1 βαθμών της κλίμακας Ρίχτερ σημειώθηκε στην ενδοχώρα στις 11 Μαΐου 2011 στις 18:47 τοπική ώρα στην τοποθεσία Lorca της Ισπανίας, σε βάθος 6,7 χιλιομέτρων. Μεγάλο μέρος της νότιας Ιβηρικής χερσονήσου - ιδίως η περιοχή της Μούρθια - βρίσκεται σε μια τεκτονική ζώνη κοινής σεισμικής δραστηριότητας, όπου σχηματίζεται ένα όριο πλάκας που χωρίζει την Ευρασία και την Αφρική. Ωστόσο, οι περισσότεροι σεισμοί στην περιοχή δεν υπερβαίνουν τα αισθητά μεγέθη. Ο σεισμός εκτιμάται ότι είναι άμεσο αποτελέσματα της ενεργοποίησης του μεγάλου ρήγματος της Alhama de Murcia, κατά μήκος ενός ασυνήθιστα ρηχού ρήγματος μήκους μεταξύ 40 και 50 χιλιόμετρων. Τοπικοί ειδικοί ανέφεραν επίσης την παρουσία ρήξης της επιφάνειας κοντά στο επίκεντρο. Λόγω του μικρού βάθους, ο σεισμός είχε ως αποτέλεσμα σημαντική ανατάραξη σε μεγάλο μέρος της Μούρθια. Στη Λόρκα, κοντά στο επίκεντρο του σεισμού, ισχυρές κινήσεις εδάφους κατέγραψαν μέγιστη ένταση VI στην κλίμακα Μερκαλι, ενώ πολλές παρακείμενες περιοχές ανέφεραν μέτρια ανατάραξη (MM V).Ο σεισμός έγινε αισθητός σε τοποθεσίες έως και αρκετές εκατοντάδες χιλιόμετρα από το επίκεντρο, συμπεριλαμβανομένου του Αλικάντε (MM III) και της Μαδρίτης.

## Προσεισμοί και μετασεισμοί

https://en.m.wikipedia.org/wiki/File:Hundimiento_de_la_iglesia_de_Santiago_tras_el_terremoto_de_Lorca.jpg

**Προσεισμός**

Πριν από τον κύριο σεισμό προηγήθηκε προσεισμός μεγέθους 4,5 Ρίχτερ που έπληξε πολύ κοντά στο επίκεντρό του προηγούμενου σεισμός στις 17:05. Αναφέρθηκε ότι κεντράρεται κατά μήκος της ίδιας ζώνης σφάλματος, με παρόμοιο εστιακό βάθος με τον κύριο σεισμό. Αν και ο σεισμός ήταν σχετικά ήπιος, αναφέρθηκαν ορισμένες ρωγμές και θρυμματισμένοι τοίχοι, ενώ τα κατεστραμμένα ηλεκτροφόρα καλώδια πυροδότησαν μια μικρή φωτιά στη Λόρκα.

**Μετασεισμός**

Μετασεισμός
Από τις 11 Μαΐου, τουλάχιστον 8 μετασεισμοί αναφέρθηκαν κοντά στο επίκεντρο του προηγούμενου σεισμού. ο ισχυρότερος είχε μέγεθος 4,1 Ρίχτερ και σημειώθηκε στις 22:37.

Κατηγορία:Σεισμοί